SAWAD-MTLS โชว์ฟอร์มสวยแพคคู่! ราคาปิดทำนิวไฮตั้งแต่เข้าตลาด
SAWAD-MTLS โชว์ฟอร์มสวยแพคคู่! ราคาปิดทำนิวไฮตั้งแต่เข้าตลาด 
17 พ.ย. 2558

ผู้สื่อข่าวรายงานว่า ราคาหุ้นบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ปิดตลาดวันนี้ราคาอยู่ที่ 48.25 บาท บวก 2.50 บาท หรือ 5.46% สูงสุดที่ 48.75 บาท ต่ำสุดที่ 46.25 บาท มูลค่าซื้อขายที่ 498.98 ล้านบาท โดยราคาหุ้น SAWAD ปรับตัวขึ้นทำจุดสูงสุดใหม่ที่ระดับ 46.25 บาท นับตั้งแต่เข้าตลาด ขณะที่ดัชนีตลาดหุ้นไทยโดยรวมบวก 0.10 บาท
ขณะเดียวกันราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ราคาอยู่ที่ 21 บาท บวก 1.20 บาท หรือ 6.06% สูงสุดที่ 21 บาท ต่ำสุดที่ 19.90 บาท มูลค่าซื้อขายที่ 946.34 ล้านบาท ขณะที่ดัชนีตลาดหุ้นไทยโดยรวมบวก 0.10% โดยราคาหุ้น MTLS ทำจุดสูงสุดใหม่นับตั้งแต่เข้าจดทะเบียนในตลาดหลักทรัพย์ 